Erika tänav

pisi|Ristiku, Kopli ja Erika tänava ristmik (20.11.2017)

Erika tänav on tänav Tallinnas Põhja-Tallinna linnaosas Karjamaa asumis. Erika tänav algab Kopli tänavalt ja lõpeb Tööstuse tänaval. Tänavaga ristub Karjamaa tänav. Erika tänav on 596 meetri pikkune ja kannab teeregistris numbrit 7840600.

Tänaval on Väike-Erika (kuni 31. jaanuarini 2020 Angerja) ja Erika bussipeatus. Mõlemat peatust läbib bussiliin 59.

Tänava nimi
Tänav rajati 1898. aastal Kalamäe soo tükeldamisel.TLA.149.4.538, leht 52 Tänav sai nime väidetavalt ühe majaomaniku nime järgi. Tänava nimi on esinenud ka kujul Eerika tänav ja Eeriku tänav. Tänava saksakeelne nimi oli Erikastraße ja venekeelne Эриковая улица.

1939. aasta aprillis tegi Tallinna Linnavalitsus ettepaneku nimetada Erika tänav ümber Sirje tänavaks, mis ei leidnud aga linnavolikogus toetust.

6. oktoobril 1953 nimetati tänav Pavel Nahhimovi järgi ümber Pavel Nahhimovi tänavaks ehk Nahhimovi tänavaks. Algne tänavanimi taastati 3. augustil 1990.

Praegune Erika tänav sisaldab ka endist Väike-Erika tänavat (tänapäevased Erika 6, Erika 6a, Erika 8 ja Erika 10).

Hoonestus ja taristu
Erika tänava piirkonnas asus Venemaa keisririigi ajal õppuse ja komplekteerimisega tegelev Eestimaa kubermangu Venemaa keisririigi mereväe Tallinna Laevastiku Poolekipaaž. Peeter Suure sadama sõjaväelaste-üleajateenijate majutamiseks ehitati piirkonda Erika ja Tööstuse tänava ristist lõuna poole elamislinnak. Tööstuse tänava äärde ehitati kasarm, risti sellega, otsaga Tööstuse ja esiküljega Erika tänaval asetses täpselt samasugune teine kasarm, kumbki mõeldud 1000 alamväelasele n. Punased kasarmud (vt. Kopli tänav 78, Erika tänav 2, Erika tänav 2b). Tööstuse tänava kasarmust jõuti ehitada ainult keldrikorrus ja selle vahelagi. Erika tänava kasarm sai toorehitisena valmis. Arvatavasti kavatseti sinna rajada teisigi eluhooneid (nt kaks maja konduktoritele jt alamteenistujatele), algselt oli kavas veel rajada saun-pesumaja, majandushoone-arsenal jm.

NSV Liidu ajal asus hoonestuses Tallinna mereväebaasil õppeväeosa – 27. laevastikukomando (kuni pataljoni-suurune üksus), suur sõjaväelinnak nelja kolmekorruselise kasarmuga, milles enne 1960. aastat asus eri aegadel Balti Laevastiku 3. laevastikuekipaaž ja Tallinna laevastiku poolekipaaž (seetõttu nimetati seda sõjaväelinnakut 1990. aastate alguseni „ekipaažiks“. Hiljem kasutati neid kasarmuid elamute ja ühiselamutena ning mitmesuguste muude väeosade majutamiseksJüri Pärn, Nõukogude Liidu relvajõud Eestis 1944–1995. Mereväe kaldaväeosadest, teejuht.esap.ee.

pisi|Erika 3 (03.10.2024)
pisi|Arsenali keskus, Erika 14
Tallinna Linnavalitsus korrastas Erika tänava katastriüksuste aadresse 4. mail 2016. Samuti puudutas Karjamaa tänava katastriüksuste aadresside muutmine 7. septembril 2016 Erika tänavat.

+Katastriüksuste aadresside muutumine Erika tänaval (4.05.2016)Kehtiv aadressAadress kuni 04.05.2016Erika 2bKopli 78aErika 14Erika 4Erika 6aErika 4aErika 12aErika 4cErika 12Erika 4dErika 17Tööstuse 53a

+Katastriüksuste aadresside muutumine Erika tänaval (7.09.2016)Kehtiv aadressAadress kuni 7.09.2016Karjamaa 9Erika 9Karjamaa 9aErika 9aKarjamaa 9bErika 13eKarjamaa 11Erika 11Karjamaa 18Erika 7a
Erika tänaval asuvad:

kortermaja (4 korrust), arhitekt Erich Jacoby projekti järgi 10.12.1939 valminud AS "Põhjala" töötajate elumaja (Erika 1)
Punased kasarmud:
Erika 2Kultuurimälestiste Riiklik Register, nr 8724
Erika 2bKultuurimälestiste Riiklik Register, nr 8751

Päästeameti Põhja Päästekeskuse haldushoone (Erika 3)

Erika võimla (Kopli Spordihoone) (Erika 5)
Arsenali veetorn (Erika 6a)

korvpalliväljak ning rula- ja rulluisuväljak (Erika 9a)
endine sõjatehase "Arsenal" peahoone (arhitekt teadmata, valminud 1917. aastal), kus avati 27.10.2016 Põhja-Tallinna kaubanduskeskus Arsenal keskus, Erika 14.Tallinna Linnavalitsuse 11.12.2013.a korraldus nr 1699-k “Erika tn 4, Tööstuse tn 71 ja Tööstuse tn 71a katastriüksuste piiride ja aadresside muutmine ning sihtotstarbe määramine Põhja-Tallinnas”

Renoveeritud korterelamud, Erika 13 ja Erika 15. Erika 15 asus enne reneoveerimist Tallinna Politseiprefektuuri ja  Põhja Politseiprefektuuri Kopli Politseijaoskond.

Mööda Erika tänavat kulgesid Veskimetsa – Volta ja Volta – Paljassaare kõrgepingeliinid (110 kV), mis asendati 2022.a kevadel maakaablitega.

 Galerii 

Viited

Välislingid

Kategooria:Põhja-Tallinna tänavad